Diari Oficial de la Generalitat Valenciana


Sumari del DOGV 4897, del 03-12-2004 (2004/12687)

ORDE de 18 de novembre de 2004, de la Conselleria de Benestar Social, per la qual es convoquen els Premis per al Disseny de Cartells Commemoratius de la Celebració del 8 de Març, Dia de la Dona.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4897

Data del DOGV
:   03-12-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/12033


Data del document
:   18-11-2004

Organisme emissor
:   Conselleria de Benestar Social

Tipus de document
:   Ordre

Descriptors 

:   * premi cultural
    * belles arts
    * distinció honorífica
    * publicitat

ORDE de 18 de novembre de 2004, de la Conselleria de Benestar Social, per la qual es convoquen els Premis per al Disseny de Cartells Commemoratius de la Celebració del 8 de Març, Dia de la Dona. [2004/A12179]
  
La promoció de la igualtat d'oportunitats entre hòmens i dones requerix l'adopció de mesures d'acció positiva, eficaces i executives, dirigides a eradicar les situacions de discriminació que per raó de sexe patixen les dones i evitar tots aquells obstacles que impedixen aconseguir una participació equilibrada de les dones i dels hòmens en l'àmbit públic i privat.
  
Per a regular i fer efectiu el principi d'igualtat de dones i hòmens a la Comunitat Valenciana, el Govern Valencià va aprovar en data 2 d'abril la Llei 9/2003, de la Generalitat Valenciana, per a la Igualtat entre Dones i Hòmens. Així mateix per a desenvolupar accions en la matèria hi ha polítiques d'igualtat del Govern Valencià.
  
La Direcció General de la Dona és l'òrgan directiu de la Conselleria de Benestar Social, a qui li correspon, segons Decret 120/2003, d'11 de juliol del Consell de la Generalitat, entre altres funcions les d'elaborar, promoure i executar les mesures per a fer efectiu el principi d'igualtat de l'home i la dona en tots els àmbits de la vida política, econòmica, cultural, social i laboral de la Comunitat Valenciana.
  
El 8 de Març és símbol i referent de la lluita de les dones de tot el món per la real i efectiva igualtat de drets entre hòmens i dones.
  
La Direcció General de la Dona vol sumar-se a la celebració anual d'esta commemoració amb la promoció de diverses activitats, entre les quals es troba la convocatòria d'un concurs de disseny d'un cartell del Dia Internacional de la Dona.
  
En virtut de les facultats conferides pel Decret 120/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria de Benestar Social, l'article 47.11 del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana i l'article 35 de la Llei de la Generalitat Valenciana 5/1983, de 30 de desembre, de Govern Valencià,
  
ORDENE
  
Article 1
  
És objecte de la present orde la convocatòria del X Premi per al Disseny de Cartells Commemoratius de la Celebració del 8 de Març 2005, Dia Internacional de la Dona, i l'aprovació de les bases per què es regirà la convocatòria, que figuren com a annex I.
  
Article 2
  
El termini de presentació de sol·licituds començarà a partir de l'endemà de la publicació de la present convocatòria en el Diari Oficial de la Generalitat Valenciana i finalitzarà a les 14.00 hores del dia 7 de gener del 2005.
  
Article 3
  
La convocatòria que regula la present orde estarà condicionada a l'existència prèvia de crèdit adequat i suficient en el pressupost de la Generalitat Valenciana per a l'exercici econòmic de 2005, en l'aplicació pressupostària 68.20.21.8942.439.86.3, per al finançament de l'objecte de la present convocatòria, havent de publicar-se en el Diari Oficial de la Generalitat Valenciana, a este efecte, la Resolució de la Conselleria de Benestar Social, en què es determine l'aplicació pressupostària i la quantia global màxima que servisca de suport a esta.
  
Els premis comptaran amb una dotació màxima de 5.400 euros d'acord amb la distribució següent: un primer premi de 3.000 euros i 2 accèssits de 1.200 euros cada un d'ells.
  
A més, es podran concedir mencions honorífiques, sense dotació econòmica, si la qualitat de les obres presentades i no premiades ho meresqueren, a juí (o segons consideració) del jurat.
  
El jurat podrà proposar que es deixe desert qualsevol dels premis.
  
DISPOSICIONS FINALS
  
Primera
  
S'autoritza la subsecretària de la Conselleria de Benestar Social i la directora general de la Dona perquè, en l'àmbit de les seues competències, adopten les mesures necessàries per al desenvolupament i l'aplicació d'esta orde.
  
Segona
  
La present orde entrarà en vigor l'endemà de la seua publicació en el Diari Oficial de la Generalitat Valenciana.
  
Tercera
  
D'acord amb els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, la present orde que posa fi a la via administrativa, podrà ser objecte de recurs potestativament en reposició o bé es podrà plantejar directament recurs contenciós administratiu en els terminis i davant dels òrgans que s'indiquen a continuació:
  
a) El recurs de reposició haurà d'interposar-se davant de la consellera de Benestar Social en el termini d'un mes a comptar des de l'endemà de la seua publicació.
  
b) El recurs contenciós administratiu haurà de presentar-se davant del Tribunal Superior de Justícia de la Comunitat Valenciana en el termini de dos mesos des de l'endemà de la seua publicació.
  
En relació amb les bases i en els termes de l'article 107.3 d'esta llei, cal assenyalar que contra les disposicions administratives de caràcter general no es pot interposar recurs en via administrativa.
  
València, 18 de novembre de 2004
  
La consellera de Benestar Social,
  
ALICIA DE MIGUEL GARCÍA
  
ANNEX I
  
Bases
  
Primera. Objecte
  
Constituïx l'objecte d'esta orde la convocatòria de Premis per al Disseny de Cartells Commemoratius de la Celebració del Dia Internacional de la Dona, corresponent al 8 de març del 2005.
  
Segona. Participants
  
Podran participar-hi totes les persones físiques residents a la Comunitat Valenciana que ho desitgen, de forma individual o formant equip, fins a un màxim de tres dissenys. Per tal de dur a terme la promoció de nous artistes, se n'exclouen els guanyadors del primer premi d'edicions anteriors.
  
Tercera. Condicions tècniques de l'obra
  
3.1 Els cartells hauran de ser originals i inèdits.
  
3.2 Els cartells podran ser executats per mitjà de qualsevol tècnica o procediment, sempre que siga susceptible la seua reproducció per mitjans tècnics normals.
  
3.3 Les dimensions no podran superar els 50x70 cm, en qualsevol disposició.
  
3.4 Els treballs hauran de ser presentats sobre un suport rígid que faça factible la seua exposició
  
3.5 En els cartells i de forma ben visible haurà de figurar la llegenda «8 de Març Dia Internacional de la Dona», així com l'espai lliure suficient per a inserir els logotips oficials.
  
3.6 El jurat podrà proposar l'exclusió d'aquells treballs l'autor, el contingut o la presentació dels quals no s'ajusten als anteriors requisits.
  
Quarta. Presentació d'originals
  
Els originals es presentaran en qualsevol de les seus de la Direcció General de la Dona, d'Alacant, carrer Garcia Andreu, número 12, 03846, Castelló, carrer Ensenyament, número 10, 12915 i València, carrer Náquera, número 9, 46827 i, en qualsevol dels llocs que amb caràcter general reconeix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Els treballs, sense firmar, aniran acompanyats del corresponent butlletí triple d'inscripció el model del qual s'adjunta en l'annex II. La part superior, junt amb una fotocòpia del DNI i les dades personals, hauran d'introduir-se en un sobre que rebrà un número de registre i quedarà en poder de la Direcció General de la Dona. La part central serà segellada i registrada i tornada al autor o autora. La part inferior haurà de ser apegada per darrere de l'obra.
  
Cinquena. Termini de presentació
  
El termini de presentació serà des de l'endemà de la publicació de l'Orde en el Diari Oficial de la Generalitat Valenciana, fins a les 14.00 hores del dia 7 de gener del 2005.
  
Sisena. Resolució del concurs
  
Per a la resolució del concurs es constituirà un Jurat presidit per la directora general de la Dona, o persona en qui delegue, i integrat per quatre vocals i un secretari o secretària, el procés de designació del quals s'expressa tot seguit:
  
- El degà o degana de la Facultat de Belles Arts, o persona en qui delegue.
  
- El secretari o secretària autonòmic de Cultura y política Lingüística, o persona en qui delegue.
  
- Un representant de les galeries d'art designat per la directora general de la Dona.
  
- Un crític o crítica d'art, designat per la directora general de la Dona.
  
- Un funcionari o funcionària de la Direcció General de la Dona que actuarà com a secretari o secretària del jurat, amb veu i sense vot.
  
La identitat dels membres del jurat es farà pública en el tauler d'anuncis de tal centre directiu, amb anterioritat a la formulació de la proposta de resolució.
  
El jurat examinarà els treballs presentats i d'acord amb el seu valor representatiu del significat del Dia Internacional de la Dona i la seua qualitat artística formularà la corresponent proposta de resolució de la convocatòria. El jurat podrà proposar que es deixe desert qualsevol dels premis.
  
D'acord amb la Resolució de 30 de gener del 2001, del conseller de Benestar Social, sobre delegació de l'exercici de competències en determinats òrgans de la Conselleria, la competència per a resoldre la present convocatòria correspon a la directora general de la Dona per delegació de la consellera de Benestar Social, amb el veredicte previ vinculant del Jurat.
  
El veredicte del jurat podrà emetre's a partir del dia 17 de gener. En tot cas, la resolució de la convocatòria es farà pública abans del dia 8 de febrer del 2005.
  
La no-resolució en termini de les sol·licituds produirà l'efecte desestimatori d'estes.
  
Setena. Premis
  
Es concedirà un primer premi de 3.000 euros i dos accèssits de 1.200 euros cada un. L'import del premi estarà subjecte a la retenció del IRPF que marca la llei.
  
Huitena. Exhibició dels cartells
  
Una selecció dels treballs presentats al concurs podran ser exposats al públic als locals de la Direcció General de la Dona si així es considera convenient, en les dates que s'especificaren, sense necessitat d'autorització expressa dels autors respectius.
  
Novena. Drets sobre els cartells
  
Els cartells premiats seran cedits pels seus autors a la Direcció General de la Dona, la qual podrà fer d'ells l'ús que considere més convenient; reservant-se el dret de reproduir-los en el futur a grandària natural o reduït i distribuir-los; per a això queda expressament autoritzada per tots els participants en el present concurs, sense necessitat de cap autorització per part dels seus autors.
  
Els treballs no premiats podran ser retirats pels seus autors fins al 31 de març del 2005.
  
Deu. Obligacions dels beneficiaris
  
1. D'acord amb el que disposa l'article 47 de la Llei d'Hisenda Pública de la Generalitat Valenciana, els beneficiaris hauran d'acreditar, prèviament al cobrament dels premis i, abans de l'atorgament d'estos, que estan al corrent de les seues obligacions tributàries i davant de la Seguretat Social.
  
Les obligacions i la forma d'acreditar-les són les regulades en els articles 13 a 16 del Reial Decret 1.098/2001, de 12 d'octubre, pel qual s'aprova el Reglament General de la Llei de Contractes de les Administracions Públiques.
  
2. Cedir el cartell, per mitjà de document escrit, a la Direcció General de la Dona, i autoritzar l'esmentada Direcció General per temps il·limitat i en qualsevol àmbit territorial, per a l'exercici dels drets de reproducció i de distribució d'este.
  
Onze. Acceptació de les bases
  
La participació en el present concurs suposa la total acceptació de les presents bases.
  
Dotze. Publicitat